HU Az Európai Unió Hivatalos Lapja C 86/38

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv alapján (1)

(Hirdetmény folyékony és gáznemű szénhidrogének kutatására vonatkozó kizárólagos engedély, az ún. „Permis du Valenciennois” iránti kérelemről)

(EGT-vonatkozású szöveg)

(2008/C 86/07)

2007. október 2-án kelt kérelmében a Gazonor gazdasági társaság (székhelye: 2, avenue de la fosse, F-62420 Billy-Montigny) kizárólagos engedélyt kér folyékony és gáznemű szénhidrogének kutatására (ún. „Permis du Valenciennois”), ötéves időtartamra. A kérelem mintegy 423 négyzetkilométer nagyságú területet érint Nord megyében.

Az engedélykérelem tárgyát képező terület határvonalát a földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják, kezdő meridiánnak a párizsi hosszúsági kört véve:

Csúcsok Földrajzi hosszúság Földrajzi szélesség A K. h. 1,10 fok É. sz. 56,10 fok B A francia–belga határ és az é. sz. 56,10 foknál húzódó szélességi kör metszéspontja C A francia–belga határ és az é. sz. 56,10 foknál húzódó szélességi kör metszéspontja D A francia–belga határ és az é. sz. 56,10 foknál húzódó szélességi kör metszéspontja E A francia–belga határ és a k. h. 1,50 foknál húzódó hosszúsági kör metszéspontja F K. h. 1,50 fok É. sz. 55,90 fok G K. h. 1,21 fok É. sz. 55,90 fok H K. h. 1,21 fok É. sz. 55,91 fok I K. h. 1,25 fok É. sz. 55,91 fok J K. h. 1,25 fok É. sz. 55,93 fok K K. h. 1,21 fok É. sz. 55,93 fok L K. h. 1,21 fok É. sz. 55,97 fok M K. h. 1,10 fok É. sz. 55,97 fok

B–C : a francia–belga határ D–E : a francia–belga határ

A kérelmek benyújtása és az engedély kiadásának feltételei

Az eredeti kérelem és a versengő kérelmek benyújtói kötelesek igazolni, hogy teljesülnek a bányászati engedélyekről és a földfelszín alatti tárolási engedélyekről szóló, 2006. június 2-i 2006-648. sz. rendelet (Journal officiel de la République française, 2006. június 3.) 4. és 5. cikkében meghatározott feltételek.

Az érdekeltek e hirdetmény közzétételétől számítva kilencven napon belül a szénhidrogénekre vonatkozó franciaországi bányászati engedélyek megszerzéséről szóló, az Európai Közösségek Hivatalos Lapja 1994. december 30-i C 374. számának 11. oldalán közzétett hirdetményben összefoglalt, valamint a bányászati engedélyekről és a földfelszín alatti tárolási engedélyekről szóló 2006-648. sz. rendeletben előírt szabályok szerint versengő kérelmet nyújthatnak be. A versengő kérelmeket a bányászati miniszternek kell címezni, és az alább megadott címre kell beküldeni.

Az eredeti kérelemmel és a versengő kérelemmel kapcsolatos határozatok meghozatala során figyelembe vesszük az említett rendelet 6. cikkében a bányászati engedélyek kiadására vonatkozóan meghatározott feltételeket. Ezeket a határozatokat legkésőbb 2009. október 24-ig meghozzuk.

A tevékenység gyakorlásának és megszüntetésének feltételei és követelményei

A kérelmek benyújtói részletes információkat a bányászati törvénykönyv 79. és 79.1. cikkében, illetőleg a bányászati tevékenységről, a földfelszín alatti tárolási tevékenységről, valamint a bányákra és a földfelszín alatti tárolásra vonatkozó rendészetről szóló, 2006. június 2-i 2006-649. sz. rendeletben (Journal officiel de la République française, 2006. június 3.) találnak.

További felvilágosítást a környezetvédelemért, valamint a fenntartható fejlődésért és területgazdálkodásért felelős minisztérium ad: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (tel.: (33) 144 97 23 02, fax: (33) 144 97 05 70).

A fentiekben említett jogszabályok szövege a Légifrance honlapon, a http://www.legifrance.gouv.fr internetcímen olvasható.

(1) HL L 164., 1994.6.30., 3. o.